stanford-oval/wikipedia huggingface dataset:
Andrew Copp

| Andrew Copp |
| --- | --- |

Henkilötiedot
Syntynyt: 8. heinäkuuta 1994 (ikä 30) Ann Arbor, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  93 kg
Seura
Seura:  Detroit Red Wings
Sarja:  NHL
Pelaajaura
Pääsarjaura:  2015–
Aik. seurat:  Winnipeg Jets (NHL)   New York Rangers (NHL)
NHL-varaus:  104. varaus, 2013 Winnipeg Jets
Andrew Copp (s. 8. heinäkuuta 1994) on yhdysvaltalainen jääkiekkoilija, joka pelaa NHL-seura Detroit Red Wingsissa. Hän on Winnipegin neljännen kierroksen varaus vuodelta 2013.
Ura

Copp pelasi yliopistokiekkoa Michiganissa ja oli viimeisenä vuotenaan myös joukkueen kapteeni. Yhteensä hän teki yliopistourallaan 81 tehopistettä 107 ottelussa. Yhteensä 40 tehdystä maalista 11 syntyi ylivoimalla ja viisi alivoimalla.
Copp lähti yliopiston joukkueesta viimeisenä vuotenaan solmiakseen kolmivuotisen tulokassopimuksen Winnipeg Jetsin kanssa 26. maaliskuuta 2015. Hän pelasi ensimmäisen NHL-pelinsä 11. huhtikuuta, jolloin sai syötön muodossa myös heti ensimmäisen tehopisteensä.
Elokuussa 2021 Copp teki yksivuotisen jatkosopimuksen Jetsin kanssa.
Maaliskuussa 2022 Jets kauppasi Coppin ja kuudennen kierroksen varausvuoron New York Rangersiin vaihdossa Morgan Barroniin, kahteen ehdolliseen toisen kierroksen varausvuoroon ja viidennen kierroksen varausvuoroon.
Heinäkuussa 2022 Copp teki vapaana agenttina Detroit Red Wingsin kanssa viisivuotisen ja noin 28,1 miljoonan dollarin arvoisen jatkosopimuksen.
Tilastot

Käännös suomeksi
Andrew Sarauer

| Andrew Sarauer |
| --- | --- |
 Sarauer 2016
Henkilötiedot
Syntynyt: 17. marraskuuta 1984 Outlook, Saskatchewan, Kanada
Kansalaisuus:   Unkari  Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  194 cm
Paino:  93 kg
Pelinumero:  55
Pelaajaura
Pääsarjaura:  2008–
Aik. seurat:  Johnstown Chiefs (ECHL) Lake Erie Monsters (AHL) Norfolk Admirals (AHL) Reading Royals (ECHL) Rockford IceHogs (AHL) Hershey Bears (AHL) Frederikshavn White Hawks (Tanska) Las Vegas Wranglers (ECHL) Fehérvár AV19 (EBEL)/ICEHL)
NHL-varaus:  125. varaus, 2004 Vancouver Canucks
| Mitalit> Maa:  Unkari.1. divisioonan MM-kilpailut  | Mitalit> Maa:  Unkari.1. divisioonan MM-kilpailut  | Mitalit> Maa:  Unkari.1. divisioonan MM-kilpailut  | Maa:  Unkari>  |
| --- | --- | --- | --- |
|  Hopeaa | Puola 2015 |  |  |
Andrew Sarauer (s. 17. marraskuuta 1984 Outlook, Saskatchewan) on kanadalais-unkarilainen uransa lopettanut jääkiekkoilija. Pelipaikaltaan 193 senttimetriä pitkä ja 93 kilogrammaa painava vasemmalta laukova Sarauer oli vasen laitahyökkääjä.
Vancouver Canucks varasi Sarauerin numerolla 125 vuoden 2014 NHL:n varaustilaisuudessa. Hän ei kuitenkaan ikinä pelannut NHL:ssä. AHL:ssä Sarauer edusti Lake Erie Monstersia, Norfolk Admiralsia, Rockford IceHogsia ja Hershey Bearsia. Kauden 2011–2012 hän pelasi Tanskan Metal Ligaenin Frederikshavn White Hawksissa. Kaudeksi 2013–2014 Sarauer siirtyi Erste Bank Eishockey Ligan unkarilaisseuraan Alba Volán Székesfehérváriin.
Sarauer edusti Unkarin jääkiekkomaajoukkuetta vuoden 2015 1. divisioonan MM-kilpailuissa, jotka päättyivät Unkarin osalta hopeaan ja nousuun pääsarjaan vuodeksi 2016. Sarauer valittiin turnauksen tähdistökentälliseen ja hän jakoi myös turnauksen pistepörssin voiton.
Aleksei Murygin

| Aleksei Murygin |
| --- | --- |

Henkilötiedot
Syntynyt: 16. marraskuuta 1986 (ikä 38) Habarovsk, Venäjä
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  181 cm
Paino:  87 kg
Aik. seurat:  Amur Habarovsk (KHL) Metallurg Magnitogorsk (KHL) Lokomotiv Jaroslavl (KHL) Avangard Omsk (KHL) Torpedo Nižni Novgorod (KHL) HK Neftehimik Nižnekamsk (KHL) Kunlun Red Star (KHL)
Aleksei Murygin (s. 16. marraskuuta 1986 Habarovsk) on venäläinen jääkiekkomaalivahti.
| --- | --- |
Auktoriteettitunnisteet: Henkilöt :  Yle
Beata Leppilampi

| Beata Leppilampi |
| --- | --- |
 Beata Papp juniorien MM-kilpailussa 2010.
Henkilötiedot
Syntynyt: 22. huhtikuuta 1995 (ikä 29) Kuopio
Kansalaisuus:   Suomi
Taitoluistelija
Pituus:  176 cm
Valmentaja(t):  Bruno Delmaestro, Kelly Chamgagne
Entiset valmentajat:  Brian Orser, Joanne McLeod, Colin Chanski, Alexander Kopylov
Koreografi(t):  Mark Pillay
Luisteluseura:  Kuopio FSC
Aloittanut:  2000
Henkilökohtaiset parhaat pisteet (ISU)
Pisteet yhteensä:  120,27 30.9.2011, ISU JGP Austria 2011
Lyhytohjelma:  43,66 12.3.2010, World Junior Championships 2010
Vapaaohjelma:  83,72 30.9.2011, ISU JGP Austria 2011
Beata Leppilampi (o.s. Papp, s. 22. huhtikuuta 1995 Kuopio) on suomalainen taitoluistelija. Hänen vuotta vanhempi veljensä Bela Papp luisteli myös maajoukkuetasolla. He ovat harjoitelleet Kanadan Burnabyssa, jonne perhe muutti vuonna 2007. Beata Papp oli Skate Canadan British Columbian Noviisityttöjen mestari 2009.
Papp voitti kaudella 2009–2010 Suomen juniorimestaruuden sekä PM-kisojen juniorimestaruuden. Hän osallistui myös useampaan JGP-kilpailuun sijoittuen parhaimmillaan 5. sijalle ja muun muassa teki Australian JGP-kisoissa kolmoistulppi-kolmoistulppi-yhdistelmän. Hän osallistui junioreiden MM-kisoihin vuonna 2011 sijoittuen sijalle 15.
Kaudella 2010–2011 Papp sijoittui senioreiden Suomen-mestaruuskilpailuissa toiseksi ja seuraavalla kaudella kolmanneksi. Kansainvälisissä seniorikilpailuissa hänen paras sijoituksensa on kuudes (Skate Canada Autumn Classic 2014). PM-kilpailujen senioritasolla hän oli neljäs samoin kuin Finlandia Trophyssa hänen paras suorituksensa oli neljäs sija. Hän on myös osallistunut Universiades-talvikisoihin vuonna 2015.
Pappia ovat valmentaneet muun muassa Joanne Mcleod, Bruno Delmaestro, Kelly Champagne, Brian Orser, Michael Huth, Alexander Kopylov, Colin Chanski ja hänen äitinsä Ulla Papp.
Beata Papp oli yksi vuoden 2017 Miss Suomi -finalisteista.
Yksityiselämä

Papp on ollut vuodesta 2021 naimisissa näyttelijä-juontaja Mikko Leppilammen kanssa. Heillä on kaksi lasta.
Bill Peters

| Bill Peters |
| --- | --- |
 Bill Peters
Henkilötiedot
Syntynyt: 13. tammikuuta 1965 Three Hills, Alberta, Kanada
Kansalaisuus:   Kanada
Jääkiekkoilija
Valmennusura
Vuodet:  1996–
Seurat:  Lethbridgen yliopisto Spokane Chiefs Rockford IceHogs Detroit Red Wings (apuv.) Carolina Hurricanes Calgary Flames
William Robert Peters (s. 13. tammikuuta 1965 Three Hills, Alberta) on kanadalainen jääkiekkovalmentaja.
Petersin oma pelaajaura oli varsin vaatimaton.lähde? Hänen päävalmentajauransa alkoi kaudella 2002–2003 Lethbrigen yliopiston joukkueessa. Tätä aiemmin hän oli toiminut pelaajatarkkailijana. Kaudeksi 2008–2009 Peters siirtyi AHL-seura Rockford IceHogsin päävalmentajaksi toimien tuossa virassa kolmen kauden ajan. Vuodet 2011–2014 Peters toimi NHL-seura Detroit Red Wingsin apuvalmentajana. Kesäkuussa 2014 Peters nimettiin NHL:ssä pelaavan Carolina Hurricanesin päävalmentajaksi. Peters toimi Carolina Hurricanesin päävalmentajana vuodet 2014–2018, kunnes huhtikuun 20. päivä Peters irtisanoutui Carolinan päävalmentajan tehtävästä.
Peters siirtyi Calgary Flamesin päävalmentajaksi kaudelle 2018–2019. Peters joutui kohun keskelle marraskuussa 2019 entisen Flames-pelaaja Akim Aliun syytettyä häntä rasistisesta kohtelusta pelatessaan tämän alaisuudessa AHL-liigan Rockfordissa. Useat muutkin IceHogs-pelaajat pian vahvistivat Aliun kertomuksen sekä myös Carolinassa Petersin alaisuudessa pelannut Michal Jordán tuli julkisuuteen kertoen Petersin pahoinpidelleen häntä sekä toista nimettömäksi jäänyttä Hurricanes-pelaajaa fyysisesti, Petersin tuolloinen apuvalmentaja Rod Brind'Amour vahvisti julkisesti kertomuksen totuudenmukaiseksi. NHL:n käynnistettyä tutkimuksen tapahtumista erosi Peters tehtävästään Calgary Flamesin päävalmentajana.
Huhtikuussa 2020 Peters teki kaksivuotisen sopimuksen KHL-joukkue Avtomobilist Jekaterinburgin kanssa.
Peters toimi Kanadan alle 18-vuotiaiden jääkiekkomaajoukkueen päävalmentajana vuoden 2008 kultaan päättyneessä Ivan Hlinkan muistoturnauksessa. Vuoden 2016 MM-kilpailuissa hän toimii Kanadan jääkiekkomaajoukkueen päävalmentajana.
Aleksi Mäkelä (jääkiekkoilija, 1995)

| Aleksi Mäkelä> Henkilötiedot |
| --- | --- |
Syntynyt: 8. helmikuuta 1995 (ikä 30) Tampere, Suomi
Kansalaisuus:   Suomi
Jääkiekkoilija
Lempinimi:  Pumba
Pelipaikka:  puolustaja
Maila:  vasen
Pituus:  188 cm
Paino:  93 kg
Pelaajaura
Pääsarjaura:  2013–
Aik. seurat:  Ilves (SML) LeKi (Mestis) Ässät (SML) HC Caen (Ranska2) Remparts de Tours (Ranska2)
NHL-varaus:  182. varaus, 2013 Dallas Stars
Aleksi Juhani Mäkelä (s. 8. helmikuuta 1995 Tampere) on suomalainen jääkiekkopuolustaja. Hän on pelityyliltään peruspuolustaja.
Ura > Seuraura

4-vuotiaana jääkiekkoilun aloittanut Mäkelä on Tampereen Ilveksen kasvatti. Hän toimi seuran C-nuorten varakapteenina kaudella 2010–2011, jolloin Mäkelä oli Ilveksen tehokkain puolustaja sekä SM-karsinnoissa tehoilla 4+7=11 että runkosarjassa tehoilla 2+7=9. Kauden 2011–2012 hän vietti suurimmaksi osaksi seuran B-nuorissa, mutta Mäkelä vahvisti myös kevätkaudella Ilveksen B2-nuoria, jotka voittivat kauden päätteeksi SM-hopeaa. Hän oli B2-nuorten SM-sarjan pudotuspelien tehokkain puolustaja Tapparan Jere Marjamäen kanssa tehoilla 4+6=10.
Mäkelä oli kaudella 2012–2013 Ilveksen A-nuorten tehokkain puolustaja Mikke Levon kanssa tehoilla 8+9=17. Hän debytoi SM-liigassa 19. helmikuuta 2013 Porin Ässiä vastaan. Mäkelä pelasi Ilveksen kolmospuolustajaparissa ja hän sai ottelussa jääaikaa 15.19 minuuttia. Mäkelä vakiinnutti debyyttinsä jälkeen loppukaudeksi paikkansa Ilveksen SM-liigajoukkueen kokoonpanossa, jossa hän teki seitsemässä runkosarjaottelussa tehot 1+1=2 sekä kolmessa liigakarsintaottelussa yhden syöttöpisteen. Mäkelän liigauran avausmaali syntyi 9. maaliskuuta 2013 ylivoimalla Espoo Bluesia vastaan. Hänet palkittiin ottelun Ilta-Sanomien kahden tähden tähtipelaajana. Huhtikuussa 2013 Mäkelä teki kolmivuotisen jatkosopimuksen Ilveksen kanssa.
Dallas Stars varasi Mäkelän seitsemännellä kierroksella 182. pelaajana NHL:n varaustilaisuudessa 2013. Hän joutui käsivamman takia sivuun jo ennen kautta 2013–2014 ja palasi sitä seuranneen keskivartalovamman jälkeen kaukaloihin vasta tammikuussa 2014. Mäkelä pelasi kauden aikana kaikkiaan vain yhdeksän SM-liigaottelua ja miesten pelejä kertyi myös kolmen Mestis-ottelun verran lainalla Lempäälän Kisassa. Suurimman osan peleistään hän pelasi kuitenkin Ilveksen A-nuorissa, joissa Mäkelä pelasi 25 runkosarjaottelua. Varsinaisella SM-liigan tulokaskaudellaan 2014–2015 hän teki 30 runkosarjaottelussa kuusi syöttöpistettä. Mäkelä pelasi kauden aikana myös seitsemän ottelua lainalla LeKissä. Kaudella 2014–2015 hän pelasi Ilvekssä 42 ottelua ja LeKissä 11 ottelua.
Kaudeksi 2016–2017 Mäkelä siirtyi kaksivuotisella sopimuksella Porin Ässiin. Hän jakoi pudotuspelien ensimmäisellä kierroksella joukkueen sisäisen tehotilaston voiton Niko Ojamäen ja Mikael Sahan kanssa lukemalla +1. Mäkelä palasi kaudeksi 2018–2019 vuoden mittaisella sopimuksella Lempäälän Kisan Mestis-joukkueeseen.
Mäkelä siirtyi kaudeksi 2019–2020 vuoden mittaisella sopimuksella Ranskan toiseksi korkeimmalle sarjatasolle FFHG Division 1:n Drakkars de Caeniin. Kaudeksi 2020–2021 hän siirtyi vuoden mittaisella sopimuksella samassa sarjassa pelaavaan Remparts de Toursiin.
Ura > Maajoukkueura

Mäkelä pelasi alle 20-vuotiaiden MM-kilpailuissa vuonna 2015.
Annikka Hurme

Annikka Hurme (s. 1964 Helsinki) on Valion toimitusjohtaja vuoden 2014 lokakuusta lukien. Hän on valmistunut elintarviketieteiden maisteriksi Helsingin yliopistosta.
Ura

Annikka Hurme on työskennellyt Valiossa eri tehtävissä vuodesta 1989 lähtien. Vuonna 2000 hänestä tuli Valion markkinointijohtaja ja konsernin johtoryhmään hän liittyi vuonna 2004. Vuosien 2007-2014 aikana hän on vastannut vuorotellen lähes kaikista Valion liike- ja konsernitoiminnoista. Hurmeen edeltäjä toimitusjohtajana oli Pekka Laaksonen.
Luottamustoimet

Hurme on ollut Huoltovarmuuskeskuksen Elintarvikehuoltosektorin puheenjohtaja vuodesta 2011 lähtien. Hän on ollut Altian hallituksen jäsen vuodesta 2010 lähtien, vuodesta 2014 lähtien palkitsemisvaliokunnan jäsen ja toimii nykyään sen hallituksen varapuheenjohtajana.
Tunnustukset

Markkinointi & Mainonnan ja Talouselämän asettama raati valitsi toukokuussa 2015 Hurmeen vuoden markkinointijohtajaksi.
Yksityiselämä

Hurmeen perheeseen kuuluu aviomies ja kaksi aikuista poikaa.
Aiheesta muualla

Annikka Hurmeen LinkedIn-profiili
Annikka Hurme Twitterissä
| --- | --- |
Auktoriteettitunnisteet: Henkilöt :  Yle
Andre Clennon

| Henkilötiedot |
| --- | --- | --- | --- |
Koko nimi: Andre Clennon
Syntymäaika: 15. elokuuta 1989
Syntymäpaikka: Portmore, Jamaika
Pelipaikka: hyökkääjä
Pituus: 185 senttimetriä
Paino: 80 kilogrammaa
Seura
Seura:  VPS (lainalla Arnett Gardens FC:stä)
Pelinumero: 18
Junioriseurat
0000-2007: Naggo Head
2007-2009: Waterhouse
Seurat
| Vuodet | Seura | O | (M) |
| 2009-2012 |  Waterhouse | - | (-) |
| 2012 |  Lam Dong | - | (-) |
| 2012-2013 |  Waterhouse | 27 | (5) |
| 2013- |  Arnett Gardens | 35 | (9) |
| 2015- | →  VPS (laina) | 0 | (0) |
Maajoukkue
| 2011- | Jamaika | 2 | (0) |
 Seurajoukkueuran tilastot kattavat vain kansalliset sarjat, päivitetty 7. syyskuuta 2015.  Maajoukkueuran tilastot päivitetty 7. syyskuuta 2015.
Andre Clennon (s. 15. elokuuta 1989 Portmore) on jamaikalainen jalkapalloilija, joka edustaa Veikkausliigassa pelaavaa Vaasan Palloseuraa lainalla kotimaansa pääsarjan Arnett Gardens FC:stä. Pelipaikaltaan Clennon on hyökkääjä. Hän kuuluu myös Jamaikan jalkapallomaajoukkueeseen.
Ura > Seurajoukkueura

Clennon aloitti uransa Waterhouse FC:ssä, jota hän edusti vuodet 2009-2012. Vuonna 2012 hän siirtyi Vietnamin toiseksi korkeimman sarjatason Lam Dong FC:hen, jossa hän viihtyi vain muutaman kuukauden, ennen kuin palasi takaisin Waterhouseen. Clennonin toinen visiitti seurassa kesti vuodet 2012-2013 ja tuotti viisi maalia 27 ottelussa sekä Jamaikan cupin voiton. Vuonna 2013 Clennon siirtyi toiseen jamaikalaisseuraan, Arnett Gardens FC:hen. Hän voitti seuran paidassa kaudella 2014-2015 Jamaikan mestaruuden.
Syyskuussa 2015 Clennon siirtyi Suomen Veikkausliigan Vaasan Palloseuraan loppukauden kattavalla lainasopimuksella.
Ura > Maajoukkueura

Clennon debytoi Jamaikan jalkapallomaajoukkueessa maaliskuussa 2011 ystävyysottelussa El Salvadoria vastaan. Hän kuului joukkueeseen Gold Cupissa 2015, jossa hän pelasi yhdessä ottelussa Jamaikan saavuttaessa hopeaa.
Saavutukset > Seuratasolla

Waterhouse FC
Jamaikan cup: 2012-2013
Arnett Gardens FC
Jamaikan mestaruus: 2014-2015
Saavutukset > Maajoukkuetasolla

Jamaika
CONCACAF Gold Cup: hopeaa (2015)
Marjatta Raita

| Marjatta Raita> Henkilötiedot |
| --- | --- |
Syntynyt: 17. helmikuuta 1944 Pori
Kuollut: 27. syyskuuta 2007 (63 vuotta) Helsinki
Ammatti:  näyttelijä
Puoliso:  Aarno Sulkanen (1986-1988, 1996-2007)
Näyttelijä
Aktiivisena:  1965–2004
Merkittävät roolit:  Kreeta  (Nummisuutarit)  Elisabeth Turhapuro  (Uuno Turhapuro-elokuvat)
Aiheesta muualla
IMDb
Elonet
Marjatta Raita (17. helmikuuta 1944 Pori – 27. syyskuuta 2007 Helsinki) oli suomalainen näyttelijä. Hän oli yksi Helsingin kaupunginteatterin pitkäaikaisimmista näyttelijöistä. Valkokankaalla hänet tunnettiin parhaiten Spede Pasasen Uuno Turhapuro -elokuvien Elisabeth Turhapurona eli Uuno Turhapuron vaimona. Raita on ainoa, joka on esiintynyt niistä jokaisessa.
Hän opiskeli teatterikoulussa vuosina 1962–1965.
Ura > Teatteri

Vuodesta 1965 lähtien Raita esiintyi Helsingin kaupunginteatterissa lukuisissa näytelmissä, kuten Tulipunakukan Kyllikkinä, Nummisuutarien Kreetana ja Diivat-näytelmän rouva Florencena. Hän näytteli myös Jouko Turkan kultakauden useissa ohjauksissa, esimerkiksi Murtovarkaus, Jeppe Niilonpoika ja Hypnoosi. Hänen viimeiseksi työkseen kaupunginteatterissa jäi Bertolt Brechtin ja Kurt Weilin näytelmä Kerjäläisooppera.
Ura > Elokuvat

Raidan ensimmäinen elokuvarooli oli Matti Kassilan ohjaamassa elokuvassa Äl' yli päästä perhanaa (1968). Uuno Turhapuro -elokuvien Elisabeth Turhapuro oli Raidan tunnetuin elokuvarooli. Hän on ainoa, joka on esiintynyt kaikissa 20 Uuno-elokuvassa. Raita kuvaili roolihahmoaan kamalaksi, mutta sanoi sen myös olevan hauskin, mitä hän koskaan teki. Uunoissa hän ei kuitenkaan päässyt käyttämään kunnolla kykyjään: Spede Pasasen mukaan naiset eivät saaneet olla hauskoja ja Raidasta itsestään tuntui, etteivät savolaissyntyisen Speden repliikit kunnolla istuneet hänen omaan puheeseensa.
Turhapurojen lisäksi Raidan elokuvatöihin kuului muun muassa Tie naisen sydämeen (1996).
Ura > Muita rooleja

Televisiossa Raita näytteli esimerkiksi sarjoissa Muodollisesti pätevä (1999) ja Kylmäverisesti sinun (2002). Hän oli usein mukana myös Spede Show’ssa ja useissa Knalli ja sateenvarjo -kuunnelmasarjan jaksoissa.
Yhdistystoiminta

Näyttämötyönsä ohessa Raita toimi Helsingin Kaupunginteatterin Näyttelijäyhdistyksen luottamusmiehenä vuodesta 1981 lähtien sekä Teatterisäätiön hallituksen jäsenenä näyttelijäyhdistyksen valitsemana neuvottelevana jäsenenä. Hän kuului vuodesta 1996 lähtien Suomen Näyttelijäliiton hallitukseen. Samana vuonna hänelle myönnettiin Suomen Näyttelijäliiton kultainen ansiomerkki.
Yksityiselämä

Raidan vanhemmat olivat näyttelijät Eino ja Valli Raita. Raita eli yli 20 vuotta avioliitossa näyttelijä Aarno Sulkasen kanssa. Pariskunta oli kolmetoista vuotta avoliitossa, kunnes päätyi naimisiin 1986. Heidän ensimmäinen liittonsa kesti pari vuotta. Avioeron jälkeen he löysivät jälleen toisensa ja menivät toistamiseen naimisiin vuonna 1996. Raidalla on kaksi lasta, poika ja tytär, avioliitosta näyttelijä Arto Tuomisen kanssa. Komediennen leimastaan huolimatta Raita korosti usein olevansa perusvakava ihminen ja tosikkoluonne. Raita kuoli syyskuussa 2007 nopeasti edenneeseen syöpään. Hänen viimeiseksi elokuvaroolikseen jäi Uuno Turhapuro -elokuvasarjan päätös Uuno Turhapuro – This Is My Life (2004).
Palkinnot

Suomen Näyttelijäliiton kultainen ansiomerkki 1996.
Filmografia > Elokuvat

| Vuosi | Elokuva | Rooli |
| --- | --- | --- |
| 1973 | Meiltähän tämä käy | Anita |
| 1973 | Uuno Turhapuro | Elisabeth Turhapuro |
| 1975 | Professori Uuno D. G. Turhapuro | Elisabeth Turhapuro |
| 1976 | Lottovoittaja UKK Turhapuro | Elisabeth Turhapuro |
| 1977 | Häpy Endkö? Eli kuinka Uuno Turhapuro sai niin kauniin ja rikkaan vaimon | Elisabeth Turhapuro |
| 1978 | Rautakauppias Uuno Turhapuro – presidentin vävy | Elisabeth Turhapuro |
| 1979 | Risto Vanarin piilokamera | liikennetutkija |
| 1981 | Uuno Turhapuron aviokriisi | Elisabeth Turhapuro |
| 1982 | Uuno Turhapuro menettää muistinsa | Elisabeth Turhapuro |
| 1983 | Uuno Turhapuron muisti palailee pätkittäin | Elisabeth Turhapuro |
| 1984 | Uuno Turhapuro armeijan leivissä | Elisabeth Turhapuro |
| 1985 | Uuno Epsanjassa | Elisabeth Turhapuro |
| 1986 | Uuno Turhapuro muuttaa maalle | Elisabeth Turhapuro |
| 1987 | Uuno Turhapuro – kaksoisagentti | Elisabeth Turhapuro |
| 1988 | Tupla-Uuno | Elisabeth Turhapuro |
| 1990 | Uunon huikeat poikamiesvuodet maaseudulla | Elisabeth Turhapuro |
| 1991 | Uuno Turhapuro herra Helsingin herra | Elisabeth Turhapuro |
| 1992 | Uuno Turhapuro – Suomen tasavallan herra presidentti | Elisabeth Turhapuro |
| 1993 | Uuno Turhapuron poika | Elisabeth Turhapuro |
| 1994 | Uuno Turhapuron veli | Elisabeth Turhapuro |
| 1996 | Tie naisen sydämeen | Kateriina |
| 1998 | Johtaja Uuno Turhapuro – pisnismies | Elisabeth Turhapuro |
| 2004 | Uuno Turhapuro – This Is My Life | Elisabeth Turhapuro |
Filmografia > Televisio

| Vuosi | Televisiosarja | Rooli |
| --- | --- | --- |
| 1972–1984 | Spede Show | Elisabeth Turhapuro |
| 1999-2004 | Muodollisesti pätevä | useita rooleja |
| 2002 | Kylmäverisesti sinun | Raakel |
| 2004 | Käenpesä | Anna-Maija |
Aiheesta muualla

Marjatta Raita Elonetissä.
Yle Elävä arkisto: Marjatta Raita äänessä
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Elonet  Yle 
Vesa-Matti Loiri Uuno Turhapuron ja Marjatta Raita Elisabeth Turhapuron roolissa 1973
Arttu Pelli

| Arttu Pelli> Henkilötiedot |
| --- | --- |
Syntynyt: 22. elokuuta 1996 (ikä 28) Kouvola, Suomi
Kansalaisuus:   Suomi
Jääkiekkoilija
Lempinimi:  Arsi
Pelipaikka:  puolustaja
Maila:  oikea
Pituus:  176 cm
Paino:  77 kg
Seura
Seura:  Ilves
Sarja:  SM-liiga
Pelinumero:  53
Pelaajaura
Pääsarjaura:  2015–
Aik. seurat:  KooKoo (SML) SaPKo (Mestis) HPK (SML)
Arttu Juhani Pelli (s. 22. elokuuta 1996 Kouvola) on suomalainen jääkiekkopuolustaja, joka pelaa SM-liigajoukkue Tampereen Ilveksessä. Hän laukoo oikealta.
Ura > Maajoukkueura

Pelli on pelannut Suomen A-maajoukkueessa kymmenen ottelua tehden yhden maalin. Hän teki A-maajoukkuedebyyttinsä Channel One Cupin 16. joulukuuta 2021 Prahan O2 Arenassa pelatussa avausottelussa Tšekkiä vastaan. Pelli merkittiin Suomen nelospuolustajapariin Juuso Hietasen viereen. Ensimmäisen A-maajoukkuemaalinsa hän teki Nordic Cupissa 22. huhtikuuta 2022 Kuopiossa Norjaa vastaan.
Pelli on pelannut myös kolme nuorten maaottelua.
Muuta

Pellin isä Ari pelasi omalla urallaan hyökkääjänä kolme SM-liigakautta KooKoossa. Ari ja Arttu Pelli ovat joukkueen seurahistorian ensimmäinen SM-liigassa pelannut isä-poika -pari. Ari myös valmensi Arttua lähes hänen koko junioriuransa ajan F:stä A-junioriksi asti.
Andrés Nocioni

| Andrés Nocioni |
| --- | --- |
 Nocioni vuonna 2013.
Henkilötiedot
Koko nimi:  Andrés Marcelo Nocioni
Syntynyt: 30. marraskuuta 1979 (ikä 45) Santa Fe, Argentiina
Kansalaisuus:   Argentiina /  Italia
Koripalloilija
Lempinimi:  Chapu
Pelipaikka:  Pieni laitahyökkääjä / Iso laitahyökkääjä
Pituus:  203 cm
Paino:  102 kg
NBA-varaus:  ei varattu 2001
Pelaajaura
Seurajoukkueet
1996–1997 1997–1999 1999–2000 2000–2001 2001–2004 2004–2009 2009–2010 2010–2012 2011 2012–2014 2014–2017:  Olimpia Basketball Club Club Sportivo Independiente Saski Baskonia Bàsquet Manresa Saski Baskonia Chicago Bulls Sacramento Kings Philadelphia 76ers Club Atlético Peñarol Saski Baskonia Real Madrid
Maajoukkueet
1999–2016:   Argentiina
Aiheesta muualla
FIBA
| Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Maa:   Argentiina> Miesten koripallo. |
| --- | --- | --- | --- |
|  Kultaa | Ateena 2004 |  |  |
|  Pronssia | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Yhdysvallat 2002 |  |  |
| AM-kilpailut  | AM-kilpailut  | AM-kilpailut  |  |
|  Kultaa | Argentiina 2011 |  |  |
|  Hopeaa | Meksiko 2015 |  |  |
Andrés Marcelo Nocioni (s. 30. marraskuuta 1979 Santa Fe) on argentiinalainen, myös Italian kansalaisuuden omaava, koripalloilija, olympiavoittaja ja Amerikan mestari.
Nocioni on voittanut urallaan muun muassa Euroliigan mestaruuden, Intercontinental Cupin mestaruuden, Espanjan mestaruuden ja useasti Espanjan cup-mestaruuden. Vuosina 2004–2012 hän pelasi NBA:ssa kolmessa eri joukkueessa, pisimpään Chicago Bullsissa.
Argentiinan miesten maajoukkueessa Nocioni kuului maansa menestyneeseen sukupolveen, jonka kirkkain saavutus oli olympiakulta Ateenassa 2004. Pekingin kesäolympialaisissa 2008 Nocionin edustama Argentiina ylsi pronssille ja Lontoon kesäolympialaisissa 2012 neljänneksi. Yhdysvaltain MM-kilpailuissa 2002 Argentiina saavutti hopeaa ja vuoden 2006 MM-kilpailuissa se sijoittui neljänneksi. Lisäksi Nocioni voitti maajoukkueessa mitaleja Amerikan-mestaruuskilpailuista. Nocioni päätti maajoukkueuransa Rio de Janeiron kesäolympialaisiin 2016.